《送林子方秘书赴广东提举》
宋代·林亦之

乘轺岭外丈人回，奉使天南学士来。
万里家声蛮子洞，一门旌士越王台。
驿辞濑口初逢菊，界入潮州客折梅。
莫怪襄阳负韩约，芸香又好赐环催。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。